[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 27.11.2006

COM(2006) 732 τελικό

2006/0240 (CNS)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

για την τροποποίηση της απόφασης 2004/585/ΕΚ περί της ίδρυσης περιφερειακών γνωμοδοτικών συμβουλίων δυνάμει της Κοινής Αλιευτικής Πολιτικής

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Τα Περιφερειακά Γνωμοδοτικά Συμβούλια (ΠΓΣ) ιδρύθηκαν ως επακόλουθο της μεταρρύθμισης της Κοινής Αλιευτικής Πολιτικής (ΚΑλΠ), η οποία εγκρίθηκε το 2002. Η απόφαση 2004/585/EΚ του Συμβουλίου ορίζει το γενικό πλαίσιο λειτουργίας των Περιφερειακών Γνωμοδοτικών Συμβουλίων, προκειμένου να διασφαλίσει τη μεταξύ τους συνεκτική και ισόρροπη προσέγγιση. Μία από τις πτυχές της εν λόγω απόφασης είναι η δυνατότητα χορήγησης κοινοτικής χρηματοδοτικής ενίσχυσης στα ΠΓΣ.

Τα Περιφερειακά Γνωμοδοτικά Συμβούλια αποσκοπούν να εξασφαλίσουν τη συμμετοχή των φορέων συμφερόντων στα αρχικά ήδη στάδια της διαδικασίας λήψης αποφάσεων της Κοινής Αλιευτικής Πολιτικής. Η συμμετοχή των φορέων συμφερόντων αποτελεί βασικό πυλώνα της μεταρρύθμισης της ΚαλΠ και έχει καθοριστική σημασία για την επιτυχή υλοποίησή της. Η ενίσχυση της χρηστής διακυβέρνησης στον τομέα της αλιείας θα επιφέρει αύξηση της συμμόρφωσης των αλιέων προς τους κανόνες της ΚαλΠ. Λαμβάνοντας υπόψη ότι τα ΠΓΣ δημιουργήθηκαν δυνάμει του κανονισμού 2371/2002[1] του Συμβουλίου και ότι η εμπειρία με τα ΠΓΣ αποδεικνύει ότι οι νέοι αυτοί οργανισμοί συμβάλλουν θετικά στην ανάπτυξη της ΚαλΠ (μετά την ίδρυσή τους η Επιτροπή έλαβε σαράντα και άνω συστάσεις εκ μέρους ΠΓΣ), πρέπει να θεωρούνται ως οργανισμοί που επιδιώκουν σκοπούς γενικού ευρωπαϊκού ενδιαφέροντος κατά την έννοια του άρθρου 162 στοιχείο β) του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση λεπτομερών κανόνων εφαρμογής του κανονισμού (EK, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[2].Ο ορισμός των ΠΓΣ ως οργανισμών που επιδιώκουν σκοπούς γενικού ευρωπαϊκού ενδιαφέροντος θα τους διασφαλίζει ένα σταθερό χρηματοδοτικό πλαίσιο το οποίο θα ενισχύει την ικανότητά τους να λειτουργούν αποτελεσματικά. Επιπροσθέτως, η πείρα έδειξε ότι τα υφιστάμενα Περιφερειακά Γνωμοδοτικά Συμβούλια συναντούν δυσκολίες με το υφιστάμενο πλαίσιο φθίνουσας χρηματοδότησης, το οποίο θα παρεμποδίσει σοβαρά την ικανότητά τους να επιτύχουν τους στόχους τους κατά το προσεχές μέλλον. Οι νέες χρηματοδοτικές ρυθμίσεις θα απλοποιήσουν επίσης τη διαχείριση των επιδοτήσεων με τη συγχώνευση των υφιστάμενων δύο επιδοτήσεων σε μία ενιαία επιδότηση για το εκάστοτε Περιφερειακό Γνωμοδοτικό Συμβούλιο.

Η απόφαση 2004/585/ΕΚ του Συμβουλίου πρέπει να τροποποιηθεί αναλόγως, ανακηρύσσοντας τα ΠΓΣ σε οργανισμούς που επιδιώκουν σκοπούς γενικού ευρωπαϊκού ενδιαφέροντος, με αποτέλεσμα τα Περιφερειακά Γνωμοδοτικά Συμβούλια να λαμβάνουν πάγια χρηματοδοτική ενίσχυση από τον κοινοτικό προϋπολογισμό.

2006/0240 (CNS)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

για την τροποποίηση της απόφασης 2004/585/ΕΚ περί της ίδρυσης περιφερειακών γνωμοδοτικών συμβουλίων δυνάμει της Κοινής Αλιευτικής Πολιτικής

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,

την πρόταση της Επιτροπής[3],

τη γνώμη του Ευρωπαϊκού Κοινοβουλίου[4],

Εκτιμώντας τα ακόλουθα:

(1) Ο κανονισμός (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και τη βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής[5], και ιδίως τα άρθρα 31 και 32, προβλέπει νέες μορφές συμμετοχής των φορέων συμφερόντων στην Κοινή Αλιευτική Πολιτική, με την ίδρυση Περιφερειακών Γνωμοδοτικών Συμβουλίων.

(2) Η απόφαση 2004/585/ΕΚ του Συμβουλίου, την 19ης Ιουλίου 2004, για την ίδρυση Περιφερειακών Γνωμοδοτικών Συμβουλίων δυνάμει της Κοινής Αλιευτικής Πολιτικής ορίζει το κοινό πλαίσιο με το οποίο πρέπει να συμμορφώνεται κάθε Περιφερειακό Γνωμοδοτικό Συμβούλιο.

(3) Το άρθρο 9 της απόφασης 2004/585/ΕΚ του Συμβουλίου προβλέπει τη χορήγηση κοινοτικής χρηματοδοτικής ενίσχυσης στα Περιφερειακά Γνωμοδοτικά Συμβούλια προκειμένου να διασφαλιστεί η αποτελεσματική λειτουργία τους, καθώς και για την κάλυψη των δαπανών διερμηνείας και μετάφρασης.

(4) Τα Περιφερειακά Γνωμοδοτικά Συμβούλια παρέχουν συμβουλές σε θέματα Κοινής Αλιευτικής Πολιτικής στην Ευρωπαϊκή Επιτροπή και στα κράτη μέλη, και διασφαλίζουν την αποτελεσματική συμμετοχή των φορέων συμφερόντων η οποία αποτελεί έναν από τους βασικούς πυλώνες της μεταρρύθμισης της Κοινής Αλιευτικής Πολιτικής και προαπαιτούμενο χρηστής διακυβέρνησης.

(5) Τα Περιφερειακά Γνωμοδοτικά Συμβούλια πρέπει, συνεπώς, να θεωρούνται ως οργανισμοί που επιδιώκουν σκοπούς γενικού ευρωπαϊκού ενδιαφέροντος κατά την έννοια του άρθρου 162 στοιχείο β) του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των λεπτομερών κανόνων εφαρμογής του κανονισμού (EK, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[6].

(5) Τα Περιφερειακά Γνωμοδοτικά Συμβούλια χρειάζεται να απολαύουν χρηματοδοτικής σταθερότητας, μέσω επαρκούς και μόνιμης χρηματοδότησης, προκειμένου να εξακολουθήσουν να ασκούν αποτελεσματικά τον συμβουλευτικό τους ρόλο στο πλαίσιο της Κοινής Αλιευτικής Πολιτικής.

(6) Για να απλοποιηθεί η διαχείριση της κοινοτικής χρηματοδότησης που λαμβάνουν τα Περιφερειακά Γνωμοδοτικά Συμβούλια, είναι αναγκαίο να χρησιμοποιηθεί ένα ενιαίο χρηματοδοτικό μέσο για την κάλυψη του συνόλου των δαπανών.

(7) Λαμβανομένης υπόψη της κοινοτικής χρηματοδοτικής ενίσχυσης που χορηγείται στα Περιφερειακά Γνωμοδοτικά Συμβούλια, η Επιτροπή θα πρέπει να είναι σε θέση, όχι μόνο να διενεργεί τους λογιστικούς ελέγχους, αλλά και να ελέγχει ανά πάσα στιγμή εάν τα Περιφερειακά Γνωμοδοτικά Συμβούλια λειτουργούν σύμφωνα με τα καθήκοντα που τους έχουν ανατεθεί.

(8) Η απόφαση 2004/585/ΕΚ πρέπει, ως εκ τούτου, να τροποποιηθεί αναλόγως,

ΑΠΟΦΑΣΙΖΕΙ:

Άρθρο 1

Η απόφαση 2004/585/EΚ του Συμβουλίου τροποποιείται ως εξής:

(1) Το άρθρο 9 αντικαθίσταται από το ακόλουθο κείμενο:

"Άρθρο 9 Χρηματοδότηση

1. Κάθε Περιφερειακό Γνωμοδοτικό Συμβούλιο που έχει αποκτήσει νομική προσωπικότητα δύναται να ζητήσει κοινοτική χρηματοδοτική ενίσχυση ως οργανισμός που επιδιώκει σκοπούς γενικού ευρωπαϊκού ενδιαφέροντος κατά την έννοια του άρθρου 162 στοιχείο β) του κανονισμού (ΕΚ, Ευρατόμ) αριθ. 2342/2002.

2. Η Επιτροπή υπογράφει συμφωνία επιδότησης με κάθε Περιφερειακό Γνωμοδοτικό Συμβούλιο για την κάλυψη των λειτουργικών του δαπανών, στις οποίες περιλαμβάνονται οι δαπάνες μετάφρασης και διερμηνείας, σύμφωνα με το παράρτημα II."

(2) παρεμβάλλεται το ακόλουθο άρθρο 9α:

“Άρθρο 9α Έλεγχοι εκ μέρους της Επιτροπής

Η Επιτροπή δύναται να διεξάγει όλους τους ελέγχους που θεωρεί αναγκαίους για τη διασφάλιση της συμμόρφωσης προς τα καθήκοντα που έχουν ανατεθεί στα Περιφερειακά Γνωμοδοτικά Συμβούλια δυνάμει του κανονισμού (EK) αριθ. 2371/2002 του Συμβουλίου και της απόφασης 2004/585/ΕΚ του Συμβουλίου."

Άρθρο 2

Η παρούσα απόφαση αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης .

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Το παράρτημα IΙ της απόφασης 2004/585/ΕΚ αντικαθίσταται από το ακόλουθο κείμενο:

"ΠΑΡΑΡΤΗΜΑ II

Κοινοτική συμμετοχή στις δαπάνες των Περιφερειακών Γνωμοδοτικών Συμβουλίων

Η Κοινότητα θα συμμετέχει σε μέρος των λειτουργικών δαπανών των Περιφερειακών Γνωμοδοτικών Συμβουλίων ως οργανισμών που επιδιώκουν σκοπούς γενικού ευρωπαϊκού ενδιαφέροντος. Η επιδότηση που χορηγεί η Κοινότητα σε κάθε Περιφερειακό Γνωμοδοτικό Συμβούλιο για τις λειτουργικές του δαπάνες δεν θα υπερβαίνει το 90% του προϋπολογισμού λειτουργίας του Περιφερειακού Γνωμοδοτικού Συμβουλίου. Κατά τα επόμενα έτη, η χρηματοδοτική συμμετοχή θα παραμένει σταθερή και θα εξαρτάται από τον διαθέσιμο προϋπολογισμό. Κάθε έτος, η Επιτροπή θα συνάπτει με κάθε ΠΓΣ μια "συμφωνία επιδότησης της λειτουργίας", με την οποία καθορίζονται οι ακριβείς όροι και προϋποθέσεις και η διαδικασία χορήγησης της επιδότησης.

Επιλέξιμες δαπάνες είναι οι δαπάνες που είναι αναγκαίες για τη διασφάλιση της ομαλής λειτουργίας των ΠΓΣ και οι οποίες επιτρέπουν στα ΠΓΣ να επιτυγχάνουν τους σκοπούς τους. Μόνο οι πραγματικές δαπάνες αποτελούν αντικείμενο κοινοτικής χρηματοδότησης, η οποία θα χορηγείται εφόσον έχουν εξαντληθεί οι λοιπές πηγές χρηματοδότησης.

Επιλέξιμες είναι οι ακόλουθες άμεσες δαπάνες:

- δαπάνες προσωπικού (κόστος προσωπικού ανά ημέρα εργασίας στο έργο)·

- χώροι συνεδριάσεων·

- καινούργιος ή μεταχειρισμένος εξοπλισμός·

- δαπάνες για υλικό και προμήθειες·

- έξοδα επικοινωνίας και πληροφόρησης των μελών·

- οδοιπορικά και έξοδα διαμονής των εμπειρογνωμόνων που συμμετέχουν σε συνεδριάσεις επιτροπών (σε συνάρτηση με τους πίνακες τιμών ή τους κανόνες που έχουν θεσπιστεί από τις υπηρεσίες της Επιτροπής)·

- λογιστικοί έλεγχοι·

- δαπάνες διερμηνείας και μετάφρασης·

- έκτακτο αποθεματικό για απρόβλεπτα έξοδα, το οποίο δεν υπερβαίνει το 5% των επιλέξιμων άμεσων δαπανών.

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

1. ΟΝΟΜΑΣΙΑ ΤΗΣ ΠΡΟΤΑΣΗΣ

Πρόταση απόφασης του Συμβουλίου για την τροποποίηση της απόφασης 2004/585/ΕΚ περί της ίδρυσης περιφερειακών γνωμοδοτικών συμβουλίων δυνάμει της Κοινής Αλιευτικής Πολιτικής.

2. ΠΛΑΙΣΙΟ ΔΒΔ / ΠΒΔ (διαχείριση βάσει δραστηριοτήτων/προϋπολογισμός βάσει δραστηριοτήτων)

1104 : Διακυβέρνηση της Κοινής Αλιευτικής Πολιτικής

3. ΚΟΝΔΥΛΙΑ ΠΡΟΫΠΟΛΟΓΙΣΜΟΥ

3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές BA) συμπεριλαμβανομένων των ονομασιών τους:

11.0401 : Βελτίωση του διαλόγου με τον κλάδο της αλιείας και με τους φορείς τους οποίους αφορά η Κοινή Αλιευτική Πολιτική

11.010402 : Βελτίωση του διαλόγου με τον κλάδο της αλιείας και με τους φορείς τους οποίους αφορά η Κοινή Αλιευτική Πολιτική – διοικητική βοήθεια

3.2. Διάρκεια της δράσης και των δημοσιονομικών επιπτώσεων:

2007-2013

3.3. Δημοσιονομικά χαρακτηριστικά:

Γραμμή προϋπολογισμού | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |

110401 | ΔΠ[7] | ΜΥΔ[8] | αριθ. | αριθ. | αριθ. | 2 |

11010402 | ΜΔΠ[9] | ΜΥΔ | αριθ. | αριθ. | αριθ. | 2 |

4. ΣΥΝΟΠΤΙΚΟΣ ΠΙΝΑΚΑΣ ΠΟΡΩΝ

4.1. Δημοσιονομικοί πόροι

4.1.1. Συνοπτικός πίνακας των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)

Είδος δαπάνης | Τμήμα αριθ. | Έτος 2007 | 2008 | 2009 | 2010 | 2011 | 2012 και 2013 | Σύνολο |

Επιχειρησιακές δαπάνες[10] |

Πιστώσεις ανάληψης υποχρεώσεων (ΠΑΥ) | 8.1 | α | 1.500.000 | 1.750.000 | 1.750.000 | 1.750.000 | 1.750.000 | 3.500.000 | 12.000.000 |

Πιστώσεις πληρωμών (ΠΠ) | β | 1.500.000 | 1.750.000 | 1.750.000 | 1.750.000 | 1.750.000 | 3.500.000 | 12.000.000 |

Διοικητικές δαπάνες περιλαμβανόμενες στο ποσό αναφοράς[11] |

Τεχνική και διοικητική βοήθεια (ΜΔΠ) | 8.2.4 | γ | 0 | 150.000 | 0 | 0 | 0 | 150.000 | 300.000 |

ΣΥΝΟΛΙΚΟ ΠΟΣΟ ΑΝΑΦΟΡΑΣ |

Πιστώσεις ανάληψης υποχρεώσεων | α+γ | 1.500.000 | 1.900.000 | 1.750.000 | 1.750.000 | 1.750.000 | 3.650.000 | 12.300.000 |

Πιστώσεις πληρωμών | β+γ | 1.500.000 | 1.900.000 | 1.750.000 | 1.750.000 | 1.750.000 | 3.650.000 | 12.300.000 |

Διοικητικές δαπάνες μη περιλαμβανόμενες στο ποσό αναφοράς[12] |

Ανθρώπινοι πόροι και συναφείς δαπάνες (ΜΔΠ) | 8.2.5 | δ | 324.000 | 324.000 | 324.000 | 324.000 | 324.000 | 648.000 | 2.268.000 |

Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6 | ε | 20.000 | 20.000 | 20.000 | 20.000 | 20.000 | 40.000 | 140.000 |

Συνολικό ενδεικτικό δημοσιονομικό κόστος της δράσης |

ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 1.844.000 | 2.244.000 | 2.094.000 | 2.094.000 | 2.094.000 | 4.338.000 | 14.708.000 |

ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 1.844.000 | 2.244.000 | 2.094.000 | 2.094.000 | 2.094.000 | 4.338.000 | 14.708.000 |

4.1.2. Συμβατότητα με τον δημοσιονομικό προγραμματισμό

X Η πρόταση είναι συμβατή με τον ισχύοντα δημοσιονομικό προγραμματισμό.

( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.

( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[13] (σχετικά με το μέσο ευελιξίας ή με την αναθεώρηση των δημοσιονομικών προοπτικών).

4.1.3. Δημοσιονομική επίπτωση στα έσοδα

X Η πρόταση δεν έχει δημοσιονομικές επιπτώσεις στα έσοδα.

( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη:

εκατομμύρια ευρώ (με ακρίβεια ενός δεκαδικού ψηφίου)

Πριν τη δράση[Έτος n-1] | Κατάσταση μετά τη δράση |

Σύνολο ανθρώπινων πόρων | 3 | 3 | 3 | 3 | 3 | 3 |

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

5.1. Ανάγκη υλοποίησης βραχυπρόθεσμα ή μακροπρόθεσμα

Τα Περιφερειακά Γνωμοδοτικά Συμβούλια (ΠΓΣ) ιδρύθηκαν ως επακόλουθο της μεταρρύθμισης της Κοινής Αλιευτικής Πολιτικής (ΚΑλΠ) του 2002. Η απόφαση 2004/585/EΚ του Συμβουλίου ορίζει το γενικό πλαίσιο λειτουργίας των ΠΓΣ προκειμένου να διασφαλιστεί η μεταξύ τους συνεκτική και ισόρροπη προσέγγιση. Μία από τις πτυχές της εν λόγω απόφασης είναι η δυνατότητα χορήγησης κοινοτικής χρηματοδοτικής ενίσχυσης στα ΠΓΣ.

Με βάση την πείρα που έχει έως σήμερα αποκτηθεί από τα ΠΓΣ που έχουν ήδη ιδρυθεί, οι δημοσιονομικές διατάξεις της απόφασης 2004/585/ΕΚ του Συμβουλίου δεν ανταποκρίνονται πλήρως στις ανάγκες τους. Τα υφιστάμενα ΠΓΣ δυσκολεύονται να λειτουργήσουν αποτελεσματικά εντός ενός δημοσιονομικού πλαισίου το οποίο προβλέπει ότι η χρηματοδοτική συμμετοχή της ΕΕ περιορίζεται σε πέντε έτη, το δε ποσό αυτής μειώνεται με την πάροδο των ετών.

Δεδομένης της σημασίας των ΠΓΣ για τη διασφάλιση της αποτελεσματικής συμμετοχής των φορέων συμφερόντων στην Κοινή Αλιευτική Πολιτική, τα ΠΓΣ πληρούν τα κριτήρια προκειμένου να θεωρηθούν ως οργανισμοί που επιδιώκουν σκοπούς γενικού ευρωπαϊκού ενδιαφέροντος κατά την έννοια του άρθρου 162 στοιχείο β) του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των λεπτομερών κανόνων εφαρμογής του κανονισμού (EK, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[15].

5.2. Προστιθέμενη αξία της κοινοτικής συμμετοχής, συμβατότητα της πρότασης με άλλα δημοσιονομικά μέσα και δυνατότητα συνέργειας

Μέχρι σήμερα έχουν ιδρυθεί τέσσερα Περιφερειακά Γνωμοδοτικά Συμβούλια και άλλα τρία βρίσκονται υπό ίδρυση. Τα ΠΓΣ έχουν καίρια σημασία για τη χρηστή διακυβέρνηση της Κοινής Αλιευτικής Πολιτικής.

Με γνώμονα την αποτελεσματικότητα ως προς το κόστος και με βάση την απόφαση 2004//585/ΕΚ του Συμβουλίου, τα ΠΓΣ υπέγραψαν με την Ευρωπαϊκή Επιτροπή σύμβαση πλαίσιο διάρκειας πέντε ετών, με σκοπό την καθιέρωση μακροπρόθεσμης συνεργασίας και τη χορήγηση δύο ειδικών επιδοτήσεων: μια επιδότηση για δράση προς κάλυψη των δαπανών μετάφρασης και διερμηνείας (50.000 ευρώ κατ’ έτος) και μια επιδότηση λειτουργίας προς υποστήριξη της λειτουργίας των ΠΓΣ, η οποία υπόκειται στον κανόνα της προοδευτικής μείωσης, ως εξής:

Έτος 1 - 200.000 ευρώ (90 %)· Έτος 2 - 165.000 ευρώ (75 %)· Έτος 3 - 132.000 ευρώ (60%)· Έτος 4 - 121.000 ευρώ (55 %)· Έτος 5 - 110.000 ευρώ (50%).

Με βάση την εμπειρία από τα τέσσερα ΠΓΣ που ήδη λειτουργούν, και προκειμένου να εξακολουθήσουν τα ΠΓΣ να ασκούν αποτελεσματικά τον συμβουλευτικό τους ρόλο στο πλαίσιο της Κοινής Αλιευτικής Πολιτικής, τα ΠΓΣ χρειάζεται να απολαύουν χρηματοδοτικής σταθερότητας. Για την επίτευξη του συγκεκριμένου στόχου, η Επιτροπή μπορεί να υπογράφει συμφωνία επιδότησης με κάθε ΠΓΣ για την κάλυψη των λειτουργικών του δαπανών στις οποίες περιλαμβάνονται οι δαπάνες μετάφρασης και διερμηνείας. Η Επιτροπή θα μπορούσε να ξεκινήσει να χρηματοδοτεί τα ΠΓΣ με ετήσιο ποσό ύψους 250.000 ευρώ, ήτοι:

200.000 ευρώ για λειτουργικές δαπάνες ΣΥΝ

50.000 ευρώ για δαπάνες μετάφρασης και διερμηνείας

Τα ΠΓΣ θα πρέπει ωστόσο να αναζητήσουν και άλλες πηγές χρηματοδότησης σύμφωνα με την αρχή της συγχρηματοδότησης (οι δραστηριότητες δεν μπορούν να χρηματοδοτούνται εξ ολοκλήρου από κοινοτικά κονδύλια). Επιπροσθέτως, εάν στο τέλος του έτους ο προϋπολογισμός του εκάστοτε ΠΓΣ είναι μικρότερος από αυτόν που είχε αρχικά προβλεφθεί, η κοινοτική συμμετοχή θα μειώνεται αναλόγως (δεν επιτρέπεται στο ΠΓΣ να μεταφέρει τυχόν πλεονάζοντα ποσά από το ένα έτος στο επόμενο).

5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της διαχείρισης βάσει δραστηριοτήτων (ΔΒΔ)

Χάρη στο ευνοϊκότερο, απλούστερο και σταθερότερο χρηματοδοτικό πλαίσιο που προτείνεται, τα ΠΓΣ θα είναι σε θέση να λειτουργούν σωστά και να συμβάλλουν στη βιώσιμη διαχείριση των ιχθυαποθεμάτων, υιοθετώντας μια προσέγγιση που λαμβάνει υπόψη το οικοσύστημα και την αρχή της προφύλαξης και συμβάλλοντας στη βελτίωση της διαφάνειας των επιστημονικών συμβουλών με την ενίσχυση του διαλόγου μεταξύ ειδικών επιστημόνων και αλιέων.

Μέχρι σήμερα έχουν ιδρυθεί τέσσερα ΠΓΣ τα οποία εκπροσωπούν όλα τα ενδιαφερόμενα μέρη. Τα ΠΓΣ καλούνται να γνωμοδοτούν κατόπιν σχετικού αιτήματος της Επιτροπής ή με δική τους πρωτοβουλία. Η Επιτροπή εξετάζει τις γνωμοδοτήσεις των ΠΓΣ και τις λαμβάνει υπόψη για την εκπόνηση προτάσεων ή, όπου κρίνεται σκόπιμο, εξηγεί τους λόγους για τους οποίους τις απορρίπτει.

Σε σχέση με τους ανωτέρω στόχους έχει καθοριστεί η ακόλουθη σειρά δεικτών:

- ο αριθμός των αλιευτικών ζωνών της Ευρωπαϊκής Ένωσης που καλύπτονται από τα επιχειρησιακά ΠΓΣ·

- η σύνθεσή τους σε σχέση με τη γεωγραφική και τομεακή τους εκπροσώπηση·

- το ποσοστό συμμετοχής των φορέων συμφερόντων και των επιστημόνων στις ομάδες εργασίας των ΠΓΣ·

- το ποσοστό των γνωμοδοτήσεων που εκδίδονται εν συγκρίσει με τις προτάσεις που έχουν υποβληθεί για παροχή συμβουλών - θεωρείται ικανοποιητικό ένα ποσοστό περίπου 80%· ο αριθμός των συστάσεων και υποδείξεων που ενδεχομένως διατυπώνουν τα ΠΓΣ με δική τους πρωτοβουλία·

- ο αριθμός των συνεδριάσεων ετησίως· θεωρούνται απαραίτητες τρεις τουλάχιστον συνεδριάσεις·

- η ποιότητα των υποβαλλόμενων γνωμοδοτήσεων·

- οι συνολικές επιλέξιμες λειτουργικές δαπάνες κατ' έτος, τρία έτη μετά από την ίδρυσή τους.

5.4. Μέθοδος υλοποίησης (ενδεικτική)

X Κεντρική διαχείριση

X άμεσα από την Επιτροπή

( έμμεσα με ανάθεση σε:

( εκτελεστικούς φορείς,

( οργανισμούς που έχουν συσταθεί από τις Κοινότητες, όπως οι προβλεπόμενοι στο άρθρο 185 του δημοσιονομικού κανονισμού

( εθνικοί, δημόσιοι οργανισμοί/οργανισμοί με αποστολή την παροχή δημόσιας υπηρεσίας.

( Επιμερισμένη ή αποκεντρωμένη διαχείριση

( με τα κράτη μέλη

( με τρίτες χώρες

( Από κοινού διαχείριση με διεθνείς οργανισμούς (να διευκρινιστεί).

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

6.1. Σύστημα παρακολούθησης

Οι υπηρεσίες της Επιτροπής μεριμνούν ώστε οι συμφωνίες επιδότησης της λειτουργίας να επιβάλλουν την υποβολή ετήσιας έκθεσης για κάθε ΠΓΣ, η οποία είναι απαραίτητη για την τελική ετήσια πληρωμή και την ανανέωση της επιδότησης για το επόμενο έτος. Η έκθεση θα πρέπει να περιλαμβάνει έναν πρότυπο πίνακα, καθορισμένο εκ των προτέρων από την Επιτροπή, ο οποίος θα περιέχει ορισμένους από τους δείκτες που παρατίθενται στο σημείο 5.3.

Για κάθε Γνωμοδοτικό Περιφερειακό Συμβούλιο απαιτούνται επίσης εξωτερικές εκθέσεις λογιστικού ελέγχου στο τέλος κάθε ετήσιας περιόδου.

Η ποιότητα των γνωμοδοτήσεων που υποβάλλουν τα ΠΓΣ και η συμμετοχή των υπαλλήλων της ΓΔ ΑΛΙΕΙΑΣ ως παρατηρητών στις συνεδριάσεις των ΠΓΣ θα επιβεβαιώνει την ικανοποιητική λειτουργία και ποιότητα των Συμβουλίων.

Επιπροσθέτως, το αργότερο έως τα τέλη Ιουνίου 2007 θα υποβληθεί έκθεση εφαρμογής στο Ευρωπαϊκό Κοινοβούλιο και το Συμβούλιο, ενώ το 2008 και το 2012 θα αναληφθούν δύο εξωτερικές αξιολογήσεις.

6.2. Αξιολόγηση

6.2.1. Εκ των προτέρων αξιολόγηση

Τα ΠΓΣ έχουν υπογραμμίσει ότι ο κανόνας της προοδευτικής μείωσης παρεμποδίζει την ικανότητά τους να λειτουργούν αποτελεσματικά. Επιπλέον, η υπογραφή δύο διαφορετικών συμφωνιών επιδότησης περιπλέκει περισσότερο την κατάσταση για τα ΠΓΣ, δεδομένου ότι δεν αφήνει περιθώρια ευελιξίας όσον αφορά τις δαπάνες μετάφρασης/διερμηνείας. Οι εν λόγω δαπάνες είναι πολύ σημαντικές λόγω της υπερεθνικής σύνθεσης των ΠΓΣ, των οποίων τα μέλη προέρχονται από διαφορετικά κράτη μέλη και το έργο τους διεξάγεται συνεπώς σε ένα πολυγλωσσικό περιβάλλον. Τα ΠΓΣ μπορούν να εξαιρεθούν από τον κανόνα της προοδευτικής μείωσης εάν θεωρηθούν ως οργανισμοί που επιδιώκουν σκοπούς γενικού ευρωπαϊκού ενδιαφέροντος, μέσω τροποποίησης της απόφασης 2004/585/ΕΚ του Συμβουλίου. Για τα ΠΓΣ μπορεί να εφαρμοστεί ο ακόλουθος ορισμός που προβλέπεται στον εκτελεστικό κανονισμό: “(…) ένα ευρωπαϊκό δίκτυο που εκπροσωπεί οργανισμούς μη κερδοσκοπικού χαρακτήρα που δραστηριοποιούνται στα κράτη μέλη ή σε υποψήφιες τρίτες χώρες και προωθούν αρχές και πολιτικές σύμφωνες με τους στόχους των Συνθηκών”.

Με τον τρόπο αυτό θα διασφαλισθεί η σταθερότητα της λειτουργίας των ΠΓΣ, χωρίς να απαιτείται ειδική προθεσμία για τις επιδοτήσεις, και επίσης θα απλοποιηθούν οι διαδικασίες και ο διοικητικός φόρτος δεδομένου ότι οι δύο ειδικές επιδοτήσεις θα συγχωνευθούν σε μία.

Επιπροσθέτως, με τον τρόπο αυτό θα αυξηθεί επίσης η ευελιξία μεταφοράς κονδυλίων από το επιχειρησιακό μέρος του προϋπολογισμού για την κάλυψη των δαπανών διερμηνείας και μετάφρασης, όταν αυτές είναι υψηλότερες από τις αρχικώς προβλεφθείσες.

6.2.2. Μέτρα που ελήφθησαν μετά από ενδιάμεση/εκ των υστέρων αξιολόγηση (διδάγματα από ανάλογες εμπειρίες στο παρελθόν)

Άνευ αντικειμένου

6.2.3. Όροι και συχνότητα των μελλοντικών αξιολογήσεων

Η Επιτροπή θα υποβάλει έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή της απόφασης 2004/585/ΕΚ του Συμβουλίου και τη λειτουργία των ΠΓΣ το αργότερο έως τις 30 Ιουνίου 2007 (άρθρο 11 της απόφασης).

Ανά εξαετία θα εκπονείται έκθεση αξιολόγησης σύμφωνα με το άρθρο 27 παράγραφος 4 του δημοσιονομικού κανονισμού και το άρθρο 21 των κανόνων εφαρμογής: "(..) οι δραστηριότητες που χρηματοδοτούνται σε ετήσια βάση πρέπει να αξιολογούνται τουλάχιστον κάθε έξι έτη (..)". (ενδιάμεση ή/και εκ των υστέρων αξιολόγηση).

Οποιαδήποτε μελλοντική πρόταση διατήρησης ή αναθεώρησης του καθεστώτος των ΠΓΣ θα αξιολογείται πριν από την εφαρμογή της (εκ των προτέρων αξιολόγηση).

Η αλληλουχία της ενδιάμεσης/εκ των υστέρων αξιολόγησης και της εκ των προτέρων αξιολόγησης θα πρέπει να οργανωθεί αποτελεσματικά. Μια λύση θα μπορούσε να είναι ο συνδυασμός των δύο διαδικασιών σε μία μόνο αξιολόγηση (αξιολόγηση "πακέτο").

7. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Θα εφαρμόζονται οι διαδικασίες της Επιτροπής για την ανάθεση συμβάσεων σύμφωνα με την κοινοτική νομοθεσία για τις δημόσιες συμβάσεις.

8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ

8.1. Στόχοι της πρότασης από πλευράς δημοσιονομικού κόστους

Πιστώσεις ανάληψης υποχρεώσεων σε ΕΥΡΩ

Λοιπό προσωπικό[18] που χρηματοδοτείται από το άρθρο XX 01 04/05 |

ΣΥΝΟΛΟ | 3 | 3 | 3 | 3 | 3 | 3 | 3 |

8.2.2. Περιγραφή των καθηκόντων που απορρέουν από τη δράση

Συμμετοχή στην ίδρυση των ΠΓΣ.

Συμμετοχή των εκπροσώπων της Επιτροπής στις συνεδριάσεις που οργανώνονται από τα διάφορα ΠΓΣ.

Παρακολούθηση των γνωμοδοτήσεων, συστάσεων ή/και άλλων εγγράφων που εκπονούνται από τα ΠΓΣ και διανομή τους στις αρμόδιες υπηρεσίες της Επιτροπής.

Διοργάνωση συνεδριάσεων συντονισμού με τα ΠΓΣ.

Υπηρεσία οικονομικής και διοικητικής εξυπηρέτησης (διαχείριση και έλεγχος των αναλήψεων υποχρεώσεων και των συμφωνιών επιδότησης, αναθεώρηση του τελικού δημοσιονομικού δελτίου, σύναψη νέων συμφωνιών…..).

Σύνδεσμοι με τη Συμβουλευτική Επιτροπής Αλιείας και Υδατοκαλλιέργειας.

8.2.3. Πηγές ανθρώπινων πόρων (Κανονισμός Υπηρεσιακής Κατάστασης)

x Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν

( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσιας Στρατηγικής Πολιτικής/Προσχεδίου Προϋπολογισμού) για το έτος n

( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ

( Θέσεις προς αναδιάταξη με χρησιμοποίηση των υφιστάμενων πόρων στη διαχειρίστρια υπηρεσία (εσωτερική αναδιάταξη)

( Θέσεις που απαιτούνται για το έτος n, αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους

8.2.4. Άλλες διοικητικές δαπάνες περιλαμβανόμενες στο ποσό αναφοράς ((11010402 – Δαπάνες διοικητικής διαχείρισης)

Γραμμή προϋπολογισμού (αριθμός και ονομασία) 11010402 Αξιολόγηση | Έτος 2007 | Έτος 2008 | 2009 | 2010 | 2011 | Έτος 2012 | ΣΥΝΟΛΟ |

Άλλη τεχνική ή διοικητική βοήθεια |

- Εσωτερική (intra muros) |

- Εξωτερική (extra muros) | 150.000 | 150.000 | 300.000 |

Σύνολο τεχνικής και διοικητικής βοήθειας | 150.000 | 150.000 | 300.000 |

8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράς

Κατηγορία ανθρώπινων πόρων | Έτος 2007 | Έτος n+1 | Έτος n+2 | Έτος n+3 | Έτος n+4 | Έτος n+5 και επό-μενα |

Μόνιμοι και έκτακτοι υπάλληλοι (XX 01 01) | 324.000 | 324.000 | 324.000 | 324.000 | 324.000 | 324.000 |

Προσωπικό που χρηματοδοτείται από το άρθρο XX 01 02 (επικουρικοί υπάλληλοι, Αποσπασμένοι Εθνικοί Εμπειρογνώμονες (ΑΕΕ), συμβασιούχοι, κλπ.) (να αναφερθεί η γραμμή του προϋπολογισμού) |

Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 324.000 | 324.000 | 324.000 | 324.000 | 324.000 | 324.000 |

Υπολογισμός– Μόνιμοι και έκτακτοι υπάλληλοι

1 AD *108.000 (ανθρωποέτος) = 108.000 ΕΥΡΩ

2 AD *108.000 (ανθρωποέτος) = 216.000 ΕΥΡΩ

Σύνολο 324.000 ΕΥΡΩ

Υπολογισμός– Προσωπικό που χρηματοδοτείται από το άρθρο XX 01 02

8.2.6. Άλλες διοικητικές δαπάνες που δεν περιλαμβάνονται στο ποσό αναφοράς |

Έτος 2007 | Έτος n+1 | Έτος n+2 | Έτος n+3 | Έτος n+4 | Έτος n+5 και n+6 | ΣΥΝΟΛΟ |

XX 01 02 11 01 – Αποστολές | 20.000 | 20.000 | 20.000 | 20.000 | 20.000 | 40.000 | 140.000 |

XX 01 02 11 02 – Συνεδριάσεις και διασκέψεις | 0 | 0 | 0 | 0 | 0 | 0 | 0 |

XX 01 02 11 03 – Επιτροπές[20] (Επιτροπή SIS II /VIS) | 0 | 0 | 0 | 0 | 0 | 0 | 0 |

XX 01 02 11 04 – Μελέτες και παροχή συμβουλών | 0 | 0 | 0 | 0 | 0 | 0 | 0 |

XX 01 02 11 05 – Συστήματα πληροφοριών | 0 | 0 | 0 | 0 | 0 | 0 | 0 |

2 Σύνολο άλλων δαπανών διαχείρισης (XX 01 02 11) | 20.000 | 20.000 | 20.000 | 20.000 | 20.000 | 20.000 | 140.000 |

3 Άλλες δαπάνες διοικητικής φύσεως (να προσδιοριστούν και να αναφερθεί η σχετική γραμμή του προϋπολογισμού) | 0 | 0 | 0 | 0 | 0 | 0 | 0 |

Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | 20.000 | 20.000 | 20.000 | 20.000 | 20.000 | 40.000 | 140.000 |

Υπολογισμός – Άλλες διοικητικές δαπάνες μη περιλαμβανόμενες στο ποσό αναφοράς.

[1] Κανονισμός (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής - ΕΕ L της 358, 31.12.2002 σ. 59.

[2] ΕΕ L 357 της 31.1.2002, σ. 1, όπως τροποποιήθηκε τελευταία από τον κανονισμό (ΕΚ, ΕΥΡΑΤΟΜ) αριθ. 1248/2006 της 7.08.2006 (ΕΕ L 227 της 19.08.2006, σ. 3).

[3] ΕΕ C, , σ..

[4] ΕΕ C, , σ..

[5] ΕΕ L 358 της 31.12.2002, σ. 59.

[6] ΕΕ L 357 της 31.1.2002, σ. 1, όπως τροποποιήθηκε τελευταία από τον κανονισμό (ΕΚ, ΕΥΡΑΤΟΜ) αριθ. 1248/2006 της 7.08.2006 (ΕΕ L 227 της 19.08.2006, σ. 3).

[7] Διαχωριζόμενες πιστώσεις.

[8] Μη Υποχρεωτικές Δαπάνες.

[9] Μη Διαχωριζόμενες Πιστώσεις

[10] Δαπάνες εκτός Κεφαλαίου xx 01 του σχετικού Τίτλου xx.

[11] Δαπάνες του άρθρου xx 01 04 του Τίτλου xx.

[12] Δαπάνες Κεφαλαίου xx 01 εκτός των δαπανών των άρθρων xx 01 04 ή xx 01 05.

[13] Βλέπε σημεία 19 και 24 της Διοργανικής Συμφωνίας.

[14] Να προστεθούν στήλες εάν είναι αναγκαίο, δηλαδή εάν η διάρκεια της δράσης υπερβαίνει τα έξι έτη.

[15] ΕΕ L 357 της 31.1.2002, σ. 1, όπως τροποποιήθηκε τελευταία από τον κανονισμό (ΕΚ, ΕΥΡΑΤΟΜ) αριθ. 1248/2006 της 7.08.2006 (ΕΕ L 227 της 19.08.2006, σ. 3).

[16] Των οποίων το κόστος ΔΕΝ καλύπτεται από το ποσό αναφοράς.

[17] Του οποίου το κόστος ΔΕΝ καλύπτεται από το ποσό αναφοράς.

[18] Του οποίου το κόστος περιλαμβάνεται στο ποσό αναφοράς.

[19] Να γίνει παραπομπή στο νομοθετικό δημοσιονομικό δελτίο που αφορά ειδικά τον (τους) εν λόγω εκτελεστικό (-ούς) οργανισμό (-ούς).

[20] Να διευκρινιστεί το είδος της επιτροπής και η ομάδα στην οποία ανήκει.